Polková

Polková je prírodná rezervácia v správe štátnej ochrany prírody Kysuce.

Nachádza sa v katastrálnom území obce Klokočov v okrese Čadca v Žilinskom kraji. Územie bolo vyhlásené v roku 1993 na rozlohe 5,0824 ha. Ochranné pásmo nebolo určené.

Predmetom ochrany je: Ochrana zriedkavého biotopu oligotrofných rašelinných lúk, ktorých vznik podmienil geologický podklad, klimatické pomery a iné biotické a abiotické faktory. Výskyt chránených a ohrozených druhov rastlín. Význam vedecko-výskumný, náučný a kultúrno-výchovný.

Referencie

Externé odkazy 
 
 Chránené územia, Štátna ochrana prírody Slovenskej republiky

Zdroj 

Prírodné rezervácie v Žilinskom kraji
Chránené územia v okrese Čadca
Klokočov (okres Čadca)